«Hvis Norge leder, legger de seg 30 meter fra mål»
Hun uttrykker det slik på ettermiddagens pressekonferanse foran morgendagens EM-finale: - Det er viktig for oss å unngå baklengsmål. Hvis Norge leder, kommer de til å legge seg i to linjer 30-35 meter fra målet sitt. Da må vi ikke bare være tålmodige, men også ha kvalitet i det vi gjør, sier Neid. - Norge har også gode kontringer og raske spillere, så det blir vanskelig for oss hvis de skulle gå i ledelsen.Både Neid og spillerne er opptatt av at Norge ligger dypt, og frykter de altså fremfor alt en norsk ledelse. Til nå i EM har ingen lag som har kommet under 0-1, vunnet kampen sin. - Den statistikken gir jeg blaffen i, men vi må selvfølgelig prøve å unngå selvmål, sier keeper Nadine Angerer. - Men det har ingenting å si når målene kommer, hvis vi bare vinner.Landslagssjef Neid mener at tapet mot Norge i gruppespillet ikke betyr noen ting. - Finalen er noe helt annet. Og her tror jeg dagsformen blir veldig avgjørende. Selv om Neid frykter norsk ledermål, hyller hun samtidig Norge for å ha varierende spill: - Norge kan ligger lavt, men de kan også presse høyt, sier den tidligere landslagsstjernen.
Tyskland-sjef Silvia Neid (49) er redd for at Norge skal «parkere bussen» foran eget mål hvis de tar ledelsen.